Lokaliteten ble avtorvet med maskin og håndkraft over et omlag 200 m2 stort område. Under avtorvingen ble det i tillegg til steinalderlokaliteten avdekket en folkevandringstidstuft. På feltet vest for tuften ble det gravd to gravningslag a 5 cm i første omgang i 50x50 cm store gravningsenheter, deretter ble det krafset over for å avdekke eventuelle strukturer knyttet til jernaldertuften. Svært få steinalderfunn ble gjort dypere ned enn 10 cm, både ved dette arbeidet og i prøvestikkene. Funnførende jordmasser ble vannsåldet i 4 mm netting. Stratigrafi: Lag 1 - Brun/svart torv, opp til 10-15 cm tykt. Lag 2 - Brun sand og grus med tett steinpakning, spesielt i søndre del av feltet. I tillegg ble det lagt ut en testsjakt for å kontrollere hvor dype funnførende lag var. Her var stratigrafien som følger: Lag 1 - Lysere og mørkere brun sandblandet torv med spredt trekull og en del stein i øvre del, stedvis jernutfelling. Småsteinene bar preg av å være skjørbrent. Laget var opp til 30 cm tykt. Lag 2 - Brun/gulbrun jevnfordelt sand og en del stein, spredt trekull. Lag 1 var funnførende. Funnførende sjikt var tykkere og mer trekullholdig i denne delen av feltet, mens funntettheten var lavere. Fem ildsteder ble avdekket, men fire av disse gav dateringer til jernalder. Et av ildstedene inne i tufta ble datert til mellomneolitikum, og kan trolig knyttes til steinalderlokaliteten her. Lokaliteten omfatter et funnareal på 200 m2 og funnene dateres typologisk til mellom- og senneolitikum. Steinalderlokaliteten er imidlertid forstyrret av bygging av og aktiviteter knyttet til en tuft fra folkevandringstid, og funnkonteksten vurderes derfor som dårlig.
Kulturminnet er fjerna. Det er fylt ut massar på staden, og naturgassleidning til Mongstad går gjennom området.

Lokaliteten ble undersøkt ved en prøvestikkserie. Det ble tatt 14 50x50 cm prøvestikk, til sammen et areal på 3,5 m2. Jordmassene ble vannsåldet i 4 mm netting. Stratigrafi: Lag 1 - Brun torv, opp til 30 cm tykt. Lag 2 - Brungrå sand, opptil 20 cm tykt. Noe trekullblandet. Lag 3 - Mørk brun grus på fjell. Funnområdet på lok. 32 beregnes som mindre enn 20 m2. Innenfor dette området lå funnene spredt. Vanskelige stratigrafiske forhold og forekomst av vannrullet flint gjorde at lokaliteten ble nedprioritert og ikke nærmere undersøkt.
Kulturminnet er fjerna.

27,5 m2 ble avtorvet for hånd og gravd i kvadranter på 50x50 cm. Det ble gravd opp til 4 mekaniske sjikt på 5 cm. Gravningslagene startet ved overgangen mellom lag 2 og 3. All utgravd masse ble vannsåldet i 4 mm netting. Stratigrafi: Lag 1 - Brun/gråbrun noe sandblandet torv. Lag 2 - Brun torvblandet sand, med grus, småstein og mye trekull. Lag 3 - Som lag 2, men mindre trekull. Lag 4 - Lys gråbrun sand; flekkvis rent grå. Lag 2 hadde karakter av kulturlag, dvs. sand og torvmateriale iblandet trekull og funn. Under gravningen ble kulturlaget vurdert til blant annet å bestå av trekull nedvasket fra lok. 17. Det ble ikke tatt ut dateringsprøver på grunn av faren for innblanding av trekull fra flere bosetningsfaser. Lok. 33 som typologisk er datert til tidligneolitikum, omfatter et funnareal på 18 m2 med en konsentrert forekomst av rhyolitt og kvartsitt midt på lokalitetsflaten. Til tross for en antatt innblanding av kulturlag og funn fra lok. 17, indikerer den konsentrerte funndistribusjonen at den tidligneolittiske fasen kan avgrenses relativt sikkert. Funnkonteksten vurderes derfor som relativt god.
Kulturminnet er fjerna.

50 m2 ble avtorvet med håndkraft. Hele lokaliteten er gravd ut i kvadranter på 50x50 cm i mekaniske gravningssjikt på 5 cm, bortsett fra profilen langs 49,5x og 44,5y som er gravd i 10x50x50 cm enheter. All utgravd jordmasse er vannsåldet i 4 mm netting. Stratigrafi: Lag 1 - Brun torv, opp til 20 cm tykt. Lag 2 - Rød/brun sand og grus. Funnførende. Lag 3 - Lett sandblandet og trekullblandet torv, opp til 10 cm tykt. Funnførende. Det ble påvist en ryddet og planert flate på lokaliteten, i tillegg til to små groper som delvis var fylt av trekullblandet masse. Lokaliteten omfatter et funnareal på 28 m2, og selv om funnene fortsetter utenfor feltkantene mot vest, sør og øst, er det trolig ikke vesentlig større enn dette. Funntettheten er svært lav i ytterkantene og med maksimum 13 funn i en kvadrant på den midtre delen av lokalitetsflaten. To funnkonsentrasjoner tolkes som aktivitetsområder - et i nordre del (A) og et i søndre del (B) av feltet. Funnkonteksten ble vurdert som god. Lokaliteten ble sannsynligvis frigitt etter avsluttet utgravning.

Lokaliteten er undersøkt ved prøvestikkserie. Det ble tatt 10 50x50 cm prøvestikk, og i tillegg ble tre 50x50 cm kvadranter gravd i forbindelse med et av de funnførende prøvestikkene, til sammen 3,25 m2. To gravningslag på 5 cm ble gravd. Gravningsforholdene var vanskelige på grunn av vannsig. Utgravd masse ble vannsåldet i 4 mm netting. Stratigrafi: Lag 1 - Brun torv, opp til 55 cm tykt. Lag 2 - Gulbrun sand/grus/småstein med enkelte spredte trekullbiter. Bunn av torv og øvre del av sand/grus var funnførende. Funnområdet beregnes til å være mindre enn 10 m2. Funnkonteksten ble vurdert som usikker på grunn av de vanskelige jordbunnsforholdene. Lokaliteten ble derfor nedprioritert og ikke nærmere undersøkt. Lokaliteten ble frigitt etter avsluttet undersøkelse.

Torven ble fjernet manuelt fra et område på 63,75 m2. De nederste 2-3 cm av torven ble fjernet med graveskje. Det ble gravd to mekaniske gravningslag. Gravningslag 1 ble gravd ned til 5 cm fra overflaten av stratigrafisk lag 1. Gravningslag 2 ble gravd ved at alle store steiner, særlig i den søndre delen av feltet, ble fjernet. Forekomst av til dels store steiner gjorde at gravningslaget varierte i tykkelse, og gravningsenhetene ble gravd til de var funntomme eller til det ikke var mulig å grave dypere på grunn av tett steinpakning. På deler av feltet gikk funnene ned til 20-30 cm under torven, noe som trolig skyldes frostbevegelser i jordmassene. Dette understrekes av at det i flere tilfeller ble registrert en markert økning i antall funn over store, flate steiner som har hindret en videre bevegelse nedover i jorden. All utgravd jordmasse ble såldet i 4 mm netting. Stratigrafi: Lag 0 - Brun torv, opp til 20-30 cm tykt, de nederste 2-3 cm av torven var gjennomgående mørkere og av og til litt sandblandet. Lag 1 - Grå, lysgrå sand, forekommer stedvis under torven og er opp til 2-3 cm tykt. Laget er funnførende. Lag 2 - Brunt, delvis kompakt lag sand og grus, et kompakt lag med små kantete steiner lå litt dypere i sand-/gruslaget, laget var mørkere og mer jernanriket i dybden, funnførende. Spredte trekullbiter ble observert i lag 1 og 2. Strukturer: To ryddete flater og et mulig ildsted. Funnmaterialet er typologisk homogent sammensatt og dateres til tidligmesolitikum. Det er ikke spor av yngre forstyrrelse og funnkonteksten vurderes som svært god. Lokaliteten ble frigitt etter avsluttet undersøkelse.

Et 40 m2 stort felt ble avtorvet og renset opp for hånd. To 5 cm mekaniske gravningslag ble gravd over hele feltet, mens et tredje 5 cm lag ble gravd der det var funnkonsentrasjoner. All utgravd masse ble såldet i 4 mm netting. Stratigrafi: Lag 1 - Brun torv, opp til 50 cm tykt. Lag 2 - Brun/gråbrun sand, litt humusblandet, funnførende. Lok. 41 omfatter et funnareal på 36 m2 med en antatt ryddet boflate og to aktivitetsområder knyttet til denne - en midt på boflaten og den andre som utkastede masser i utkanten. Funnene er typologisk homogent sammensatt og dateres til mellommesolitikum. Det er ikke spor av yngre forstyrrelse og funnkonteksten vurderes som svært god. Lokaliteten ble frigitt etter avsluttet undersøkelse.

17,75 m2 ble avtorvet og opprenset for hånd. Deler av feltet ble undersøkt med 50x50 cm store gravningsenheter, og gravd i to eller tre mekaniske gravningslag. Gravningslag 1 er gravd som et 5 cm lag og inkluderer 1 til 2 cm av bunnen av stratigrafisk lag 1. Gravningslag 2 og 3 varierer mellom 5 til 10 cm i tykkelse. Maksimum gravningsdybde er 20 cm. All utgravd masse ble vannsåldet i 4mm netting. Stratigrafi: Lag 1 - Brun torv, opp til 15 cm tykt. Lag 2 - Brun, litt torvblandet grov grus, gravd i 10-15 cm dybde, grusen var homogen, tettpakket og grov, funnførende. Lok. 42 omfatter et bevart funnområde på 15-20 m2. På grunnlag av registrering og forundersøkelse ble lokaliteten vurdert som forstyrret. Et bekkesig har erodert deler av lokaliteten mot nord. Lokaliteten ligger samtidig nede i en forsenkning og det er sannsynlig at det har funnet sted en horisontal forskyvning ned mot bekken. Den stratigrafiske konteksten vurderes som dårlig. Typologisk dateres lokaliteten til tidligmesolitikum. Lok. 42 ble frigitt etter avsluttet undersøkelse.

69,5 m2 er avtorvet med maskin og håndkraft. Lokaliteten er gravd ut i kvadranter på 50x50 cm i mekaniske sjikt på 5 cm i opp til tre nivå - mellom 5 til 15 cm dypt. Gravningslag 1 inkluderer 1-2 cm av bunnen av torven. Stratigrafi: Lag 0 - Brun/svart torv, opp til 60 cm tykt. Lag 1 - Brun, litt torvblandet og hardpakket sand, grus og stein, funnførende. Strukturer: ryddet flate og trekullkonsentrasjon. Lok. 43 har et funnområde på 37,5 m2, med en sentral bosetningsflate på 8 m2. Fordeling av funn og strukturer viser at bosetningsflaten har vært organisert i flere aktivitetsområder. Enkelte aktiviteter har funnet sted utenfor den sentrale boflaten. Sammenfall mellom rydding av boflaten og fordeling av funn antyder at det kan ha vært reist en lett teltkonstruksjon omkring flaten. Størrelsen på lokaliteten og funnmengden tolkes slik at den har vært benyttet over et kort tidsrom. Funnmaterialet er typologisk homogent sammensatt og dateres til tidligmesolitikum. Det er ikke avdekket spor av yngre forstyrrelser bortsett fra tilstedeværelse av funnkonsentrasjoner datert til yngre steinalder. Funnkonteksten vurderes som god. Lok. 43 ble frigitt etter endt undersøkelse.

Fornminne: Hustuft, nå helt utslettet. Mor til eieren (85 år) kan huske at det bodde folk der. Ts. 6719 funnet i tufta.